als_Latn dik_Latn ron_Latn
Messi me Argjentinën në finalen e madhe, Holanda e pafat
Argjentina u kualifikua në finalen e madhe të Kampionatit Botëror – “Brazili 2014″ , ku do te perballet me në stadiumin “Maracana” në Rio De Jainero, do të takohen me Gjermaninë.
Argjentina e siguroi kalimin ne finalen e se dieles nga pika e bardhe e penalltive duke mposhtur Holanden 4:2. Ndeshja në kohën e rregullt përfundoi pa gola (0:0), por as pas shtesave nga 15 minuta nuk pati ndryshim të rezultatit.
Stadiumi “Arena de Sao Paolo” me një pamje magjike, ku tifozët e të dyja kombëtareve me brohoritje e anime i dhanë shije kësaj shfaqje të madhe. Dy futbollistët më të rrezikshëm: Lionel Messi i Argjentinës dhe Arjen Robben i Holandës, ishin nën mbikëqyrje të rreptë nga reparti i mbrojtjes.
As Messi, as Robben, nuk e shpërthyen mbrojtjen sidomos në kohën e rregullt por as pas dy shtesave nga 15 minuta. Nga dy protagonistët është pritur që të bëjnë diferencën në fushë, por ka qenë shumë vështirë, sepse si njëri po ashtu edhe tjetri u përcollën këmbë pas këmbe dhe u amortizuan tërësisht.
Ndeshje e baraspeshuar dhe me pak raste shënimi në 90 minutat e kohës së rregullt. Te dyja kombëtaret taktizuan, por edhe dhanë maksimumin nëpër një kohë me shi. Në minutën e 15-të, Lionel Messi apo “pleshti” nga gjuajtja e lirë, dërgoi goditje mjaft të fortë, por portieri Cillessen nuk u befasua. Te argjentinasit pa dyshim se u vërejt dukshëm mungesa e futbollistit Angel di Maria, i cili u lëndua në ballafaqim me Belgjikën.
Lavezzi në minutën e 70-të tentoi të rrezikoje por gjuajtja e tij u bllokua nga mbrojtja holandeze. Arjen Robben në minutën e 90-të me hapat e tij të mëdhenj depërton në thellësi të 16-shit, kur pritej se do te shenjestronte portën, Mascherano fenomenal, e bllokoi gjuajtjen e tij, duke devijuar topin në korne.
Palacio i Argjentinës kishte mundesine e arte te vuloste edhe rezultatin e takimit në minutën e 115-të, por u tregua i ngathët dhe reagon portieri Cillessen, duke e kapur topin para tij.
120 minuta lojë nuk sollën fitues, por ishin penalltitë që përcaktuan finalistin e dytë. Portieri argjentinas, Romero, priti penalltitë e Vlaar dhe Sneijder. Te Argjentina të pagabueshëm në penallti ishin: Messi, Garay, Aguero, Rodriguez.
Argjentina me penallti fiton me rezultatin 4:2 dhe u kualifikua, duke synuar titullin e tretë në histori të tyre. Holanda e pafat, e dëshpëruar me lot në sy lëshuan fushën në “Arena de Sao Paolo”.
Holanda-Argjentina 2:4 – 0:0
Stadiumi “Arena de Sao Paolo” në Sao Paolo.
Shikues: 60.000.
Gjyqtar: Cuneyt Cakir (Turqia).
Kartonat e verdhë: Martins Indi, Huntelaar-Demichelis.
Penalltitë – shënuan: Robben, Kuyt – Messi, Garay, Aguero, Rodriguez.
Dështuan:Vlaar, Sneijder.
Holanda: Cillessen, De Vrij, Vlaar, Martins Indi (Janmaat 46′), Kuyt, De Jong (Clasie 62′), Sneijder, ëijnaldum, Blind, Robben dhe Van Persie (Huntelaar 96′).
Argjentina: Romero, Zabaleta, Demichelis, Garay, Rojo, Biglia, Mascherano, Lavezzi (Rodriguez 100′), Messi, Perez (Palacio 81′) dhe Higuain (Aguero 82′).
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn grn_Latn srd_Latn als_Latn als_Latn fur_Latn swh_Latn lim_Latn nld_Latn gla_Latn